MARGELIS
TRAVEL SERVICES & COACH OPERATOR
  ΣΑΤΩΒΡΙΑΝΔΟΥ 3  –  ΠΑΤΡΑ,  262 23
     ΤΗΛ:2610278259  &  2610222350 
e-mail: info@margelis.eu   www.margelis.eu 
Πρωτοχρονιά στην ΗΠΕΙΡΟ
Ιωάννινα, Άρτα, Μονοδένδρι, Χαράδρα Βίκου, Τσεπέλοβο, Άγναντα, Πράμαντα

4 ΗΜΕΡΕΣ
	ΑΝΑΧΩΡΗΣΗ
	ΕΠΙΣΤΡΟΦΗ

	31/12
	03/01


										
1η ΗΜΕΡΑ (Πέμπτη 31/12/26): ΠΑΤΡΑ – ΑΡΤΑ – ΙΩΑΝΝΙΝΑ    
Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) και στις 07:00 αναχωρούμε μέσω της Ιόνιας Οδού για την Άρτα. Θα επισκεφθούμε τα κυριότερα βυζαντινά μνημεία της πόλης: α) την εκκλησία της Αγίας Θεοδώρας, βυζαντινής αρχιτεκτονικής και διακόσμησης. Το αρχικό κτίσμα λειτουργούσε ως γυναικείο μοναστήρι αφιερωμένο στον Άγιο Γεώργιο και χρονολογείται μεταξύ 11ου και 12ου αι. πλέον διατηρούνται μόνο ο ναός, η πύλη του, το πηγάδι και το παρεκκλήσι της Μεταμόρφωσης. Στο χώρο της εκκλησίας βρίσκεται επίσης και ο τάφος της Αγίας Θεοδώρας ενώ τα λείψανά της φυλάσσονται σε ασημένια λάρνακα με ανάγλυφη διακόσμηση. Β) την εντυπωσιακή εκκλησία της Παναγίας της Παρηγορίτισσας του 13ου αι., με τις υπέροχες τοιχογραφίες όπως αυτή στη βόρεια αψίδα όπου εικονογραφείται η γέννηση του Ιησού Χριστού με τις μορφές αγίων, μάγων, ποιμένων, ευαγγελιστών και προφητών να στέκουν γύρω του αλλά και τις αρχιτεκτονικές καινοτομίες της, μοναδικής ομορφιάς, όπως οι κολώνες και τα κολονάκια που στηρίζουν τον κεντρικό θόλο. Το μεγάλο βυζαντινό παρελθόν της πόλης έχει αφήσει μια τεράστια κληρονομιά από μοναδικά εκκλησιαστικά μνημεία. Ελεύθερος χρόνος να περιηγηθείτε στο πεζοδρομημένο κέντρο της πόλης και συνέχεια θα αναχωρήσουμε για το κέντρο των Ιωαννίνων. Σας προτείνουμε να επισκεφθείτε το νησάκι της Κυρά Φροσύνης στη λίμνη Παμβώτιδα. Τα καραβάκια ξεκινούν από τον Μόλο και το ταξίδι μέσα στη λίμνη είναι διάρκειας μόλις 10 λεπτών. Στη λιλιπούτεια ενδοχώρα και στις ακτές του είναι χτισμένα σχεδόν το ένα δίπλα στο άλλο, επτά βυζαντινά και μεταβυζαντινά μοναστήρια σχηματίζουν μια μοναστική πολιτεία αιώνων.  Το νησί είναι συνδεδεμένο με τη ζωή και το θάνατο του Αλή Πασά. Ο οικισμός του νησιού είναι και επίσημα ανακηρυγμένος παραδοσιακός οικισμός καθώς είναι χτισμένος ακολουθώντας την παραδοσιακή ηπειρώτικη αρχιτεκτονική με τις χαρακτηριστικές στέγες από σχιστόλιθο. Ταβέρνες, καφέ, μαγαζιά με εξαίρετα προϊόντα λαϊκής τέχνης συμπληρώνουν την εικόνα του οικισμού. Νωρίς το απόγευμα μεταφορά και τακτοποίηση στο ξενοδοχείο EPIRUS PALACE 5*. Το βράδυ ακολουθεί εορταστικό ρεβεγιόν με live μουσική στην αίθουσα εστιατορίου του ξενοδοχείου. 

2η ΗΜΕΡΑ (Παρασκευή 01/01/27): ΙΩΑΝΝΙΝΑ 
Το πρωί ελεύθερο για προαιρετικό εκκλησιασμό. Στη συνέχεια θα επισκεφθούμε Μονή Παναγίας Ντουραχάνης που είναι αφιερωμένη στο Γενέσιον της Θεοτόκου. Χτισμένη από πέτρα, στην ανατολική όχθη της λίμνης Παμβώτιδας, στους πρόποδες του όρους Μιτσικέλι με εκπληκτική θέα προς τα Ιωάννινα. Η πανέμορφη αυλή της μονής καθώς και η υπερυψωμένη βεράντα της προσφέρουν απρόσκοπτη θέα στην λίμνη και την πόλη. Συνεχίζουμε για το χωριό Λιγκιάδες, χτισμένο στους του όρος Μιτσικέλι, σε υψόμετρο 900 μέτρων με την πανοραμική θέα στη Λίμνη Παμβώτιδα, το νησάκι και την πόλη των Ιωαννίνων. Στη συνέχεια θα μεταβούμε στο ιστορικό κέντρο των Ιωαννίνων. Θα περπατήσουμε στο βυζαντινό κάστρο των Ιωαννίνων, που χτίστηκε το 528 μ.Χ. για να οχυρωθεί το Βυζαντινό κράτος, σύμφωνα με τα σχέδια του αυτοκράτορα Ιουστινιανού. Είναι μια μικρή ζωντανή πόλη μέσα στην πόλη που το παρελθόν, η παράδοση αλλά και ο θρύλος την έχουν γεμίσει ιστορίες, πολλές εκ των οποίων γραμμένες με μελανά χρώματα. Ελεύθερος χρόνος στην διάθεση σας και το απόγευμα θα επιστρέψουμε  στο ξενοδοχείο μας. 

3η ΗΜΕΡΑ (Σάββατο 02/01/27): ΙΩΑΝΝΙΝΑ (ΚΕΝΤΡΙΚΟ ΖΑΓΟΡΙ) 
Στη σημερινή μας περιήγηση θα γνωρίσουμε  το κεντρικό Ζαγόρι. Πρόκειται για την γνήσια περιοχή της ηπειρωτικής γης, με αρκετά χωριά, σκορπισμένα στις κατάφυτες πτυχώσεις των βουνών της Πίνδου με ιδιόμορφη παραδοσιακή αρχιτεκτονική. Επιβλητικοί ορεινοί όγκοι, κατάφυτα δάση, απόκρημνα φαράγγια, τρεχούμενα νερά, πετρόχτιστα σπίτια, εντυπωσιακά αρχοντικά, γραφικές εκκλησίες, λιθόστρωτα καλντερίμια και τοξωτά γεφύρια συνθέτουν ένα μωσαϊκό αστείρευτου κάλλους. Πρώτος μας σταθμός είναι το Μονοδένδρι. Σε κοντινή απόσταση (με τα πόδια) μπορείτε να επισκεφθείτε ένα από τα πιο εντυπωσιακά σημεία της, τη Χαράδρα του Βίκου, που έχει χαρακτηριστεί Εθνικός Δρυμός από το 1973. Στη συνέχεια θα δούμε το χωριό Κήποι που είναι χτισμένο στη βραχώδη πλαγιά ενός λόφου σε υψόμετρο 800 μ. Είναι από τους παλαιότερους οικισμούς της περιοχής με εξαιρετική φυσική ομορφιά και πλούσια αρχιτεκτονική κληρονομιά. Συνεχίζουμε για το Τσεπέλοβο, το ιστορικό χωριό με πλούσια παράδοση και αρκετά μνημεία  όπως εκκλησίες, παλιά αρχοντικά, καλντερίμια, νερόμυλους, βρύσες. Ελεύθερος χρόνος για γεύμα και το απόγευμα θα επιστρέψουμε στο ξενοδοχείο μας. 


4η ΗΜΕΡΑ (Κυριακή 03/01/27): ΙΩΑΝΝΙΝΑ – ΤΖΟΥΜΕΡΚΑ – ΠΑΤΡΑ 
Στην σημερινή μας περιήγηση θα γνωρίσουμε τα Τζουμέρκα, ένα φυσικό τοπίο όπου συνυπάρχουν αρμονικά οι ορεινοί όγκοι, με την πλούσια βλάστηση και το υγρό στοιχείο. Πρώτος μας σταθμός θα είναι τα Πράμαντα. Ο οικισμός είναι αμφιθεατρικά χτισμένος σε υψόμετρο 840μ. στους πρόποδες της Στρογγούλας, ίσως της πιο επιβλητικής κορυφής των πολυτραγουδισμένων Τζουμέρκων. Επόμενος σταθμός μας θα είναι τα Άγναντα με τις πολυάριθμες πηγές αλλά και την πλούσια βλάστηση που αγκαλιάζει το χωριό. Το απόγευμα θα αναχωρήσουμε για την Πάτρα. Άφιξη στην πόλη μας το βράδυ. 

ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ
	
	Σε δίκλινο
δωμάτιο
	Σε τρίκλινο
δωμάτιο
	Σε Μονόκλινο δωμάτιο

	Early booking 1
Για κρατήσεις που θα γίνουν έως 31/10
	395 €
	365 €
	555 €

	Early booking 2
Για κρατήσεις που θα γίνουν από 01/11 έως 31/11
	415 €
	385 €
	575 €

	
Για κρατήσεις που θα γίνουν από τις 01/12
	435 €
	405 €
	595 €




ΠΕΡΙΛΑΜΒΑΝΟΝΤΑΙ
· Διαμονή στo πολυτελές ξενοδοχείο EPIRUS PALACE 5* στα Ιωάννινα με πρωινό σε μπουφέ
· Εορταστικό ρεβεγιόν στις 31/12 
· Δείπνο σε μπουφέ στις 01/01
· Δείπνο σε μπουφέ στις 02/01 
· Μεταφορά / περιηγήσεις με πούλμαν σύμφωνα με το πρόγραμμα 
· Αρχηγός – συνοδός 

ΣΗΜΕΙΩΣΕΙΣ:
· Προκαταβολή για κράτηση θέσης 150 € το άτομο. Εξόφληση έως 18/12 !!
· Οι εγγραφές γίνονται με την κατάθεση της προκαταβολής. 
· Δεν περιλαμβάνονται: o φόρος διαμονής (4 € ανά δωμάτιο / ανά διανυκτέρευση), οτιδήποτε αναφέρεται ως προαιρετικό  και ότι ρητά δεν αναφέρεται.
· Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος
· Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος. Εάν η πρόσβαση σε κάποια ορεινά σημεία είναι δύσκολη λόγω χιονόπτωσης ή απαιτεί αλυσίδες, το πρόγραμμα τροποποιείται για την ασφάλεια των εκδρομέων.
· 

ΕΝΔΙΑΦΕΡΟΥΝ  ΤΟΥΣ  ΕΚΔΡΟΜΕΙΣ
· Οι θέσεις δηλώνονται με σειρά προτεραιότητας και δεν αλλάζουν
· Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
· Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
· Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.  
· Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμυρών, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.  


